CELEX: 62010TN0594
Language: sk
Date: 2010-12-21 00:00:00
Title: Vec T-594/10 P: Odvolanie podané 21. decembra 2010 : Luigi Marcuccio proti rozsudku Súdu pre verejnú službu zo 6. októbra 2010 vo veci F-2/10, Marcuccio/Komisia

19.2.2011   
            
            
               SK
            
            
               Úradný vestník Európskej únie
            
            
               C 55/33
            
         Odvolanie podané 21. decembra 2010: Luigi Marcuccio proti rozsudku Súdu pre verejnú službu zo 6. októbra 2010 vo veci F-2/10, Marcuccio/Komisia
   (Vec T-594/10 P)
   2011/C 55/59
   Jazyk konania: taliančina
   
      Účastníci konania
   
   
      Odvolateľ: Luigi Marcuccio (Tricase, Taliansko) (v zastúpení: G. Cipressa, avocat)
   
      Ďalší účastník konania: Európska komisia
   
      Návrhy odvolateľa
   
   
               —
            
            
               v každom prípade zrušiť v celom rozsahu a bez akejkoľvek výnimky napadnuté uznesenie,
            
         
               —
            
            
               určiť, že žaloba na prvom stupni, vo vzťahu ku ktorej bolo vydané napadnuté uznesenie, je prípustná,
            
         
               —
            
            
               v prvom rade prijať v celom rozsahu a bez akejkoľvek výnimky žalobné návrhy žalobcu uvedené v žalobe na prvom stupni,
            
         
               —
            
            
               uložiť žalovanej povinnosť nahradiť žalobcovi všetky trovy konania, ktoré mu do dnešného dňa vznikli na všetkých stupňoch konania,
            
         
               —
            
            
               subsidiárne vrátiť vec Súdu pre verejnú službu v inom rozhodovacom zložení, aby opäť rozhodol vo veci samej.
            
         
      Odvolacie dôvody a hlavné tvrdenia
   
   Toto odvolanie smeruje proti uzneseniu Súdu pre verejnú službu zo 6. októbra 2010. Toto uznesenie zamietlo sčasti ako zjavne neprípustnú a sčasti ako zjavne nedôvodnú žalobu, ktorej predmetom bolo zamietnutie zo strany žalovanej nahradiť do výšky 100 % liečebné náklady spojené s chorobou, ktorou trpí žalobca.
   Žalobca poukazuje na podporu svojho odvolania na nezákonný charakter návrhov týkajúcich sa predmetu žaloby a jej prípustnosti.
   Žalobca tiež uvádza žalobný dôvod založený na nesprávnej a nerozumnej povahe výkladu a uplatnenia článkov 90 a 91 Služobného poriadku úradníkov Európskej únie a článku 94 Rokovacieho poriadku Súdu pre verejnú službu, na absolútnom nedostatku odôvodnenia a nedostatku odpovede na súdnu žalobu žalobcu.